CELEX: 32017R2368
Language: hr
Date: 2017-12-18 00:00:00
Title: Provedbena uredba Komisije (EU) 2017/2368 оd 18. prosinca 2017. o izmjeni Provedbene uredbe (EU) 2017/325 o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća

19.12.2017   
            
            
               HR
            
            
               Službeni list Europske unije
            
            
               L 337/24
            
         PROVEDBENA UREDBA KOMISIJE (EU) 2017/2368
   оd 18. prosinca 2017.
   o izmjeni Provedbene uredbe (EU) 2017/325 o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 4.,
   budući da:
   
               (1)
            
            
               Komisija je Provedbenom uredbom (EU) 2017/325 (2) uvela konačnu antidampinšku pristojbu na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036.
            
         
               (2)
            
            
               No, Provedbenom uredbom (EU) 2017/325 nije društvima koja nisu izvozila pređu visoke čvrstoće od poliestera tijekom razdoblja početnog ispitnog postupka omogućeno da zatraže reviziju kojom će se utvrditi može li se i na njih primjenjivati stopa pristojbe uvedena za društva koja surađuju, ali nisu uključena u uzorak.
            
         
               (3)
            
            
               Takva se revizija može provoditi ako je novi izvoznik ili proizvođač iz predmetne zemlje izvoznice Komisiji dostavio dovoljno dokaza: 1. da nije izvozio proizvod tijekom razdoblja ispitnog postupka na kojem se temelje mjere, 2. da nije povezan s izvoznicima ili proizvođačima na koje se primjenjuju uvedene mjere i 3. da je doista izvozio predmetne proizvode ili preuzeo neopozivu ugovornu obvezu izvoza znatne količine tih proizvoda u Uniju nakon razdoblja ispitnog postupka.
            
         
               (4)
            
            
               Stoga je primjereno Provedbenu uredbu (EU) 2017/325 izmijeniti u skladu s time kako bi se novim izvoznicima omogućilo da zatraže takvu reviziju.
            
         
               (5)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036.
            
         
               (6)
            
            
               S obzirom na navedeno članak 1. Provedbene uredbe (EU) 2017/325 trebalo bi na odgovarajući način izmijeniti,
            
         DONIJELA JE OVU UREDBU:
   Članak 1.
   U članku 1. Provedbene uredbe (EU) 2017/325 dodaje se sljedeći stavak 5.:
   
      „5.   Ako bilo koja strana iz Narodne Republike Kine Komisiji dostavi dovoljno dokaza:
      
                  (a)
               
               
                  da nije izvozila proizvode opisane u stavku 1. podrijetlom iz Narodne Republike Kine tijekom razdoblja početnog ispitnog postupka (1. srpnja 2008. – 30. lipnja 2009.);
               
            
                  (b)
               
               
                  da nije povezana s izvoznicima ili proizvođačima na koje se primjenjuju mjere uvedene ovom Uredbom i
               
            
                  (c)
               
               
                  da je doista izvozila proizvode opisane u stavku 1. ili je preuzela neopozivu ugovornu obvezu izvoza znatne količine tih proizvoda u Uniju nakon razdoblja početnog ispitnog postupka;
               
            Komisija može izmijeniti Prilog I. kako bi toj strani odredila pristojbu koja se primjenjuje na proizvođače koji surađuju, ali nisu uključeni u uzorak, tj. 5,3 %.”.
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 176, 30.6.2016., str. 21.
   
   
      (2)  Provedbena uredba Komisije (EU) 2017/325 оd 24. veljače 2017. o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća (SL L 49, 25.2.2017., str. 6.).